Eisebunnsstreck Näerzeng-Rëmeleng

+StreckGaren - Uschlëss - BréckenTunnellen - Barriären PKPK-BtKilometréierung vu Beetebuerg aus (cf DRR Annexe 2A – S. 44) 20px  Uschloss: Beetebuerg0,000 20px  Gare Näerzeng 0,004,090 20px  Ofzweigung Esch0,12 20px  Autobunn A130,83 20px  Ofzweigung Brucherbierg1,20 20px Puelbech 1,98 20px  Barriär PN. 105 Keel CR166 Schëfflenger Srooss 2,14 20px  Nationalstrooss N 31 (Keel - Esch) 2,84 20px  Gare Keel  3,005,31020px Bermicht 3,09 20px Gare Téiteng  3,917,981 20px  Téiteng (Rue des Légionnaires - Rue de l'Eau)  4,24 20px  Ofzweigung Intermoselle  20px  Barriär PN. 106 CR166  4,96 20px  Gare Rëmeleng  5,929,980
D' ass eng Eisebunnsstreck zu Lëtzebuerg. Se féiert vun Näerzeng op Rëmeleng.

D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.

 Linn 
D' gëtt vun der Eisebunnsverwaltung als Linn 6c bezeechent. Bis Enn 2024 war s'am kommerzielle Passagéierverkéier vun der CFL als Deel vun der Linn 60 bekannt.

Iwwer d'Streck fiert follgend CFL-Linn(Stand: Januar 2025)

 Näerzeng - Rëmeleng, eng Niewelinn vun der Linn Lëtzebuerg - Esch-Uelzecht - Rodange.

Op der eegleiseger Streck mat enger Längt vu 5,9 km ass d'Vitess op 75 km/h limitéiert.

 Geschicht vun der Streck 
Duerch en Arrêté royal grand-ducal vum 20. Juni 1859Arrêté royal grand-ducal du 20 juin 1859 - Concession à la Société Guillaume-Luxembourg, d'un embranchement de chemin de fer de Bettembourg vers deux points des minières du canton d'Esch. krut d'Compagnie Guillaume-Luxembourg (gekierzt GL, oder „de Wëllem“ genannt) d'Konzessioun fir vu Beetebuerg aus en Uschloss an d'Minettsgéigend ze bauen, an zwar iwwer Näerzeng op Esch a mat engem Gleis vun Näerzeng aus op d'franséisch Grenz Rëmeleng - Ëtteng. D'Aarbechte fir de Bau vun der Streck hunn den 18. Oktober 1859 ugefaangen. De Schantjen ass séier virugaangen, e krut dunn awer e Retard vun e puer Wochen, well bei Rëmeleng en Hank gerëtscht war. D'Streck ass schlussendlech am Mee 1860 ofgeholl a kuerz drop, den 1. Juni 1860, ouni offiziell Aweiung opgemaach ginn. Fir de Persounentrafick bestoung op der neier Streck just d'Grenzgare Rëmeleng-Ëtteng; fir d'Gidder gouf et d'ëffentlech Verluedequaie Brucherbierg (PK 5,558), Keel (PK 6,968), Téiteng (PK 8,078) a Rëmeleng (PK 9,914).

Eréischt vun 1874 u kruten d'Minièren d'Méiglechkeet eege Gleiser op de Verluedeplazen unzeschléissen. Follgend Privatgleiser si vun Ëtteng aus fortgaangen:

 eng 1.117 m laang Streck bei d'Héichiewe vu Jahiet, Gorand, Lamott et Cie;
 eng 867 m laang Streck bei d'Grouwe vum Thomas Byrne;
 eng Streck vu 776 m bei d'Minière vun der Saarbrücker Hüttengesellschaft.
Vun 1872 un huet d'Aktiegesellschaft Gonner, Munier, Helson & Cie d'Rëmelenger Schmelz opgeriicht, déi vu Rëmeleng aus iwwer e privat Gleis ugeschloss gouf.

Op Demande vun der Keeler Gemeng ass de 24. Mäerz 1874 nieft dem Verluedequai zu Keel eng Halt fir de Persouneverkéier opgaangen. Uganks bestoung do just en hëlze Waardehaischen, ier 1881 e Voyageursgebai an e Materialschapp gebaut goufen.

D'Gare Ëtteng ass ëmmer nees a Richtung vum Zentrum vu Rëmeleng vergréissert ginn (a Richtung Frankräich war eng Ausdeenung net méiglech) a vun 1880 u hunn d'Eisebunnsanlage sech vum Agang vu Rëmeleng bis op d'Grenz gezunn. Fir d'Lokomotiven op der Grenz ze dréien, ass 1880 eng Dréischeif agebaut ginn.

Fir de Rëmelenger Baseng besser unzebannen, krut „de Wëllem“ mam Gesetz vum 12. Abrëll 1882idem, mam Text vun der Konventioun (PDF) d'Konzessioun fir zwou Niewestrecken unzeschléissen:

 eng vu Rëmeleng aus a südëstlecher Richtung, laanscht de Perchesbierg bis op den Hesselbierg, déi de 7. Mee 1884 opgaangen ass. D'Gleiser goufen 1980/81 am Kader vun den Noutstandsaarbechten erausgerappt an den Ënnerbau un d'Gemeng Keel verkaaft. Haut ass op enger Partie vun där Streck en Trëppelpad, an et kann een nach Iwwerreschter vun de Verluedequaie gesinn;
 eng aner déi tëscht de Quaie vun Téiteng a Rëmeleng a Richtung Laangegronn gefouert huet an den 29.September 1884 opgaangen ass. Se besteet (zënter 1977) haut nach fir d'Firma Intermoselle ze bedéngen. Deen Deel gouf 1980 elektrifizéiert. Op där Streck louch och den Tunnel Huttbierg vun 80 Meter Längt, deen 1884 fäerdeg gouf a vun 2021 un ofgerappt gouf.

1885 goufen an der Gare Rëmeleng-Ëtteng eng Partie Gebaier gebaut: e Wunnhaus fir d'Personal, en Toilettenhaischen, e Lokomotiveschapp an Niewegebaier. De 15. Juli 1900 ass du beim Rëmelenger Zentrum eng zousätzlech Gare um PK 9,995 bei der Barriär opgaangen an d'Passagéier hunn net méi bis op d'Grenzgare goe missen.

Tëscht 1903 an 1909 ass och d'Téitenger Gare ausgebaut ginn andeems d'Voyageursgebai an de Gidderschapp vergréissert goufen, zousätzlech Gleiser geluecht goufen an d'Streck op ronn 950 m. Längt bis op d'Halt vu Keel zweegleiseg ausgebaut gouf.

An der Zäit vun der Reichsbahn (1940 - 1944) huet sech net vill un der Streck verännert.

1951 krut Téiteng – als zweet Gare zu Lëtzebuerg – en elektrescht Stellwierk.

Am Kader vun der Elektrifizéierung vun den Industriestrecken am Süden, ass d'Streck den 29. September 1960 op Elektresch ëmgestallt ginn.

Vun 1981 u war an der Grenzgare Rëmeleng-Ëtteng kee Personal méi, just d'Gare am Zentrum vu Rëmeleng blouf wéinst der Barriär niewendrun nach besat.

Dat Stéck vun der Rëmelenger Gare bis op Grenzgare gouf den 1. Juni 1996 fir zerguttst zougemaach, den Uschloss a Frankräich ass scho méi laang net méi befuer ginn. Domat ass aus der haiteger Gare eng Kappgare ginn, an d'Barriär an der Entrée vu Rëmeleng konnt och suppriméiert ginn. Op där Plaz ass haut e Kreesverkéier.

Als Iwwerreschter kann een nach déi al Gare op der Grenz zu Rëmeleng gesinn, an eng Partie vun der ofgerappter Streck op Ëtteng.

 Zukunft vun der Streck 
Am Mee/Juni 2010 gouf bekannt, datt iwwerluecht gëtt, fir kee Persounentransport méi op der Streck unzebidden. Virun allem d'Feele vun Direktverbindungen an d'Stad an d'Konkurrenz vum Bus hunn d'Streck vill vun hirer Attraktivitéit kascht.

Etüde vum Transportministère hu festgestallt, datt duerchschnëttlech nëmme 75 Leit den Dag de Service benotzen, wat 6 Leit pro Zuch sinn. D'Spuerpotential gëtt dobäi op 1,3 Milliounen Euro d'Joer geschat.

D'Gemenge laanscht Streck fäerten, se géifen un Attraktivitéit verléieren. Pläng fir e Park and Ride zu Téiteng wieren domat geneesou a Gefor, wéi d'Abanne vun der Linn an de sougenannte SüdtramDe Projet Südtram op rail.lu.

Am Nationale Mobilitéitsplang 2035 ass elo awer virgesinn, fir an Zukunft nees méi Zich op der Streck Näerzeng-Rëmeleng fueren ze loossen, ë. a. well d'Bussen op der  (Keel - Téiteng - Rëmeleng) net iwwerall prioriséiert kënne ginn. Mat engem Hallefstonnentakt op der Streck, géifen d'Uschlëss zu Näerzeng och verbessert ginn. Et ass och virgesinn eng zousätzlech nei Halt unzefueren, mat där de Quartier Keel-Nord besser ugebonne géif. Wann d'Demande grouss genuch wier, kéinten an enger zweeter Phas och Direktzich bis an d'Stad ageplangt ginn, wat awer och bedeite géif, datt neit Rullmaterial ugeschaaft misst ginnLuc Ewen, „Auf die Nebenlinien ist nicht immer Verlass“, Luxemburger Wort, 20.03.2024, S. 16.

Am Mäerz 2025 goufen op der Streck just e puer Faarte vu méindes bis samschdes an de Spëtzestonnen ugebueden; zënter der Fuerplangännerung am Dezember vun deem Joer, gëtt d'Streck elo vu méindes bis freides den ganzen Dag befuer: an de Spëtzestonnen (6h–8h a 16h–19h) all hallef Stonn a baussent der Haaptverkéierszäit eemol d'Stonn.

 Passagéierzuelen 
Op der Streck Näerzeng - Keel - Rëmeleng goufen am Joer 2022 15.000 Leit transportéiert, dat Joer duerno waren et der 23.000.

 Biller 

 Kuckt och 
 Schema vun der Linn 6c 
 Geschicht vun der Eisebunn zu Lëtzebuerg

 Um Spaweck 

Naerzeng-Remeleng
Kategorie:CFL-Linn 6c